Hestnes hvalstasjon

Hestnes hvalstasjon på Hitra i Trøndelag ble opprettet av A/S Norsk Hvalfangst i 1925. Med sitt store behov for sesongarbeidere var hvalstasjonen en av de viktigste arbeidsplassene i distriktet.
A/S Norsk Hvalfangst ble etablert i 1921 med Vingvågen hvalstasjon etter at Statens Hvalfangstkontor hadde drevet virksomhet der siden 1918. På grunn av store avstander og lang transport fra fangstfeltene ble stasjonen ved Vingvågen i nåværende Snillfjord kommune – flyttet i 1925 til Hestnes på Hitra. Hestnes hvalstasjon kom i drift i 1926 med tre hvalbåter. Man fanget storhval og første sesong ble det brukt speiding fra sjøfly. Flypioneren Leif Lier sto for denne virksomhet. Dette året ble det fanget 273 hval.
I 1930 begynte ressursene innen stasjonenes operasjonsradius å bli uttømt. A/S Norsk Hvalfangst startet da fangst i Nordishavet i regi av Hvalfangerselskabet Pioner med et flytende hvalkokeri – «Pioner», som var verdens første dieseldrevne i sitt slag. Dette var også første gang et hvalkokeri hadde med egne fryseskip til konservering av hvalkjøtt for konsum. Hvalstasjonens drift ble redusert – men kom i full drift igjen i 1934. «Pioner» opererte i årene 1934–1938 i Antarktis og i farvannene utenfor Afrika. Eierne var også involvert i hvalkokeriet «Sydis». En kortere driftsstans kom i 1940 da de tyske okkupantene rekvirerte hvalbåtene. Driften startet igjen i 1941 med mindre båter.
Etter 1945 ble fangstflåten modernisert. Hvalbåten «Femern» fra Hestnes fanget i 1947 utenfor Titran den største hval som noen gang er tatt på den nordlige halvkule. Det var en blåhval på 93 tonn.
Siste sesong ved Hestnes hvalstasjon var 1962. I 1963-64 forsøkte de seg med sildoljeproduksjon, men dette ble heller ingen suksess.


== Litteratur ==
Leif Harald Børnick og Fredrik Strøm: Thorleif Børnick, sjømann, hvalfanger og bestyrer på Hestnes Hvalstasjon, Hitra 2017
Dag Bakka jr.: Hvalfangsten, eventyret tar slutt, Larvik 1993
Arne Danielsen: Storhvalfangsten på Hestnes, Hitra heimbygdslag, 1981
Deutsche Schiffahrtsarchiv 20-1997: Fautsche Versuchsanlage Walfangstation Hestnes 1938-39, Hamburg 1997
Leo Oterhals: I forfedrenes farvann, Molde 1993
Leo Oterhals: Havblikk, om kvalfangst, kvalfangere og kystmiljø, Molde 2005
John H. Harland: Catchers and Corvettes, om hvalbåter, Crowborough UK 1992
Erling Hellandsjø: Vingvågen Hvalstasjon, Årbok for Fosen 2001
Fredrik Strøm: Hvalbåtene fra Hestnes Hvalstasjon, Årbok for Fosen 2000
Fredrik Strøm: Hvalkokeriet PIONER, Årbok for Fosen 1998
Rene Gardi: Walfischjagd, Aarau 1947
Rene Gardi: Chasse ala Baleine, Paris 1948
Rene Gardi: Unter Walfängern und Eismeerfischern, Zürich 1954
Rene Gardi: Cassia alla Balena, Milano 1955
Odd Arnesen & Einar Sem-Jacobsen: Til veirs på norske vinger, Oslo 1930
Jan Erik Ringstad: Whaling and History II, Sandefjord 2006
Torbjørn Ødegaard: Hvalfangere, Fredrikstad 2002
J.N.Tønnesen & A.O.Johnsen: Den Moderne Hvalfangsts Historie, Bind 1-4, Oslo 1959-1970
J.N.Tønnesen & A.O.Johnsen: The History of Modern whaling, London & Canberra 1982
Hoffstad, E. (red): Merkantilt biografisk leksikon, div.årganger, Oslo 1935-1939


== Kuriosa ==
En tidligere hvalbåt fra Hestnes hvalstasjon: «Rau IX» ble i 1969 overtatt som museumsskip av Deutsches Schiffahrtsmuseum i Bremerhaven, Tyskland. Båten tilhørte Hestnes hvalstasjon årene 1953–1955 under navnet «Krutt».


== Eksterne lenker ==
Deutsches Shiffahrtsmuseum, Bremerhaven
Hvalbåten FEMERN fra Hestnes Arkivert 28. september 2007 hos Wayback Machine.
Hvalbåten BJERK fra Hestnes Arkivert 16. oktober 2007 hos Wayback Machine.
Hvalbåten COMMONWEALTH fra Hestnes Arkivert 5. desember 2007 hos Wayback Machine.
Hvalbåten HAUG III (ex.ALEX.LANGE) fra Hestnes Arkivert 28. september 2007 hos Wayback Machine.
Hvalbåten SPLINT fra Hestnes
Hvalbåten KLEM fra Hestnes
Hvalbåten VARG I (ex.BØK) fra Hestnes Arkivert 26. mai 2008 hos Wayback Machine.
Hvalbåten VARG I fra Hestnes Arkivert 24. juli 2008 hos Wayback Machine.
Hvalbåten TORLYN fra Hestnes Arkivert 28. september 2007 hos Wayback Machine.
Hvalbåten POL VII fra Hestnes Arkivert 28. september 2007 hos Wayback Machine.
Hvalbåten H.J.BULL fra Hestnes, den gang verdens største hvalbåt Arkivert 28. september 2007 hos Wayback Machine.
Hvalbåten SETTER V, nyeste hvalbåt i fangst for Hestnes Hvalstasjon Arkivert 5. januar 2009 hos Wayback Machine.
Hvalbåten THORØRN fra Hestnes Arkivert 28. september 2007 hos Wayback Machine.
Hvalbåten GOS VIII fra Hestnes Arkivert 6. januar 2009 hos Wayback Machine.
Hvalbåten KOS 40 fra Hestnes Arkivert 28. september 2007 hos Wayback Machine.
Hvalbåten SYVERN fra Hestnes Arkivert 28. september 2007 hos Wayback Machine.
Hvalbåten OTTERN fra Hestnes Arkivert 17. desember 2007 hos Wayback Machine.
Hvalbåten NIERN, leverte aller siste hval til Hestnes i 1962 Arkivert 7. april 2008 hos Wayback Machine.
Hvalkokeriet PIONER som opererte fra Hestnes Hvalstasjon sesongene 1930–1933
Smuglertråleren NORDFRIESLAND som i 1929 ble kjøpt av Hestnes Hvalstasjon og omdøpt PIONER I
«JONAS FRA HESTNES», en utstoppet hval ankommer London. Repotasje fra filmavisen BRITISH PATHE år 1954
Repotasje fra den italienske filmavisen MEDIATECA ROMA i anledning «GOLIATH FRA HESTNES», en utstoppet hval sin Europa-turne hvor Roma besøkes